text: Fyrstu viðtøkurnar fyri haruskjóting í Trongisvági
text: #000000
text: Klappjaktin er skipað á ein serligan hátt, og hevur hesin sami háttur verið nýttur í mong mong ár.
text: #000002
text: Frá gamlari tíð hevur talið av skjúttum, verið ein skjútti pr. mørk í haruhøgunum. Upprunaliga vóru 3 haruhagarnir, Líðar- og Húsgarðs hagi við hvør sínum 6 merkum, og Riddalshagi við 4 merkur. Samanlagt gevur hetta sostatt 16 skjúttar. Fyri nøkrum árum síðan kom Tvørhagi, innari partur, ella vanliga nevndur hagin hjá Eliesari, eisini uppí klappjaktina. Av tí at ein hagi kom uppí jaktina afturat, bleiv skjúttaratalið hækkað við einum og uppí 17, ella 1 skjútta afturat fyri Tvørhaga.
text: #000004
text: Skipanin við hvør eigur fastan harudag, er eisini ein skipan, ið hevur mong ár á bakið. Tá ein skjútti, av onkrari orsøk, ikki longur hevur hug at vera við í jaktini, skal nýggjur skjútti finnast ístaðin. Hevur fráfarandi skjúttin son, ið hevur aldur, og hug at taka við eftir pápan, fær sonurin harudagin. Hevur skjúttin ongan, ið kann arva dagin eftir seg, fær tann klapparin, ið hevur verið oftast klappari, harudagin. Tað eru bert mannfólk, ið kunnu blíva skjúttar í klappjaktini.
text: #000005
text: Klappjaktin verður altíð gingin, frá fyrsta degi loyvt er at skjóta, frá 2. novembur og úteftir. Eisini um tað er ein gerandisdag.
text: #000007
text: Formaðurin hevur ábyrdina av nær farið verur í hagan. Tá veðurlíkindini eru passandi, verður ringt runt og ”boðað” til klappjakt. Hetta verður vanliga gjørt dagin fyri, og í so mikið góðari tíð, at tað er áðrenn seinasta túrin hjá Smyrili suður úr Tórshavn, av tí at nakrir av skjúttunum búgva norðanfjørðs.
text: #000008
text: Manngongdin fyri klappjaktina hevur nøkulunda veri tann sama í mong ár.
text: #000009
text: Møtistaði, sum í áravís hevur verið tað sama, er í Syðratoftum kl.0700.
text: #000010
text: Tá allir lutakarnir eru møttir, verður felags støða tikin, um veðrið er brúkiligt, ella um betri er at bíða til ein annan dag. Verður mett, at veðrið er passaligt, verður farið avstað úr Syðurtoftum umleið kl.0715.
text: #000011
text: Gingið verur síðan niðan eftir vegnum niðan á Ranan, og víðari eftir vegnum niðan til Vatnbrunnarnar.
text: #000012
text: Tá komið er har, sum vegurin endar, deilir fylgi seg upp. Skjúttarnir fara eystureftir og niðan móti Skallarók, meðan klapparnir ganga í ein beinan norðan, og seta kósina móti Frostgjógv.
text: #000013
text: Hetta er samstundis fyrsti partur av sjálvari jaktini. Skjúttarnir velja frítt hvagar í Riddalshaga/Tvørhaga teir nú fara, teir skullu bert halda seg eystanfyri ”eina linju” millum vatnbrunnarnar og Frostgjógv.
text: #000014
text: Klappararnir halda síðan á fram niðan á Frostgjógv, har teir seta seg, at bíða til skjúttarnir eru lidnir á Skallrók, og møtast aftur við Frostgjógv.
text: #000015
text: Her verður hildin ein stuttur steðgur, har tikið verður samanum byrjanina á jaktini, og um veðrið framvegis er brúkiligt.
text: #000017
text: Á Frostgjógv syrgir formaðurin fyri einum lutakasti, har drigið verdur, um hvussu skal gangast víðari frá Frostgjógv. Vanligt er, at formaðurin tekur eina húgvu, og letur 17 seðlar, við hvør sínum nummari á niður í húgvuna. Síðan tekur elsti skjútti fyrsti, og síðan hinir 16 eftir aldri.
text: #000018
text: Tá ið allir hava fingið hvørt sítt nummar, byrjar tann organiseraði partur av jaktini. Allir skjúttarnir fara nú til gongur vestureftir, í einari beinari linju, har tann skjúttin sum fekk nummar 1 gongur sunnast, undir Røðini, og skjúttin, ið trekti nummar 17 gongur norðast, framvið bygdarmarkinum millum Trongisvág og Hvalba.
text: #000019
text: Gingið verður vestur gjøgnum Riddalshaga og Húsgarðshaga, vestur til Mannagjógv. Norðanfyri Mannagjógv stendur ein varði á Hvalbiargøtuni, ið kallast ”Bøkkurin”. Á Bøkkinum samlast alt fylgi aftur til ein steðg, og til ein góðan bita.
text: #000020
text: Efter steðgin á Bøkkinum, fortsetur jaktin víðari vestureftr við somu linju. Gingið verdur nú víðari gjøgnum Húsgarðshaga, tvørtur um Hvannagjógv, gjøgnum Líðarhaga og heilt vestur á Nakkin. Tá klokkan er umleið 1230 samlast allir aftur ovast í Skarðinum, vestanfyri Hvalbiartunnlinum. Her fáa menn sær aftur ein góðan bita, og halda ein stuttan steðg. Nú er klappjaktin so at siga hálvrunnin.
text: #000021
text: Tá klokkan er umleið 17 skullu allir skjúttarnir, verða aftur í Syðratoftum, og jaktin er at enda komin. Tá allir eru komir heim, verdur talt upp, hvussu nógvar harur eru skotnar, og hvussu nógv tær viga.
text: #000023
text: Henda løtan, tá harurnar vera upptaldar og vigaðar, plagar at samla nógv fólk, sum koma at fregnast yvir, hvussu dagurin hevur gingið, hvør fekk flestar osfr.
text: #000025
text: Meðan talt verur upp, verður samstundis avtalað nær og hvar haruballið skal haldast. Haruballið verur vanliga hildið fyrsta leygarkvøld eftir sjálva jaktina.
text: #000026
text: For at rette denne sidebar, gå til adminstrator modulets bagside udseende -> Widgets og placer widgets ind i Pages Sidebar widgetområde
text: #000027